Document ID: 31990R2248

KOMISSION ASETUS (ETY) N:o 2248/90,
annettu 31 päivänä heinäkuuta 1990,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2),
sekä katsoo, että
komission asetuksen (ETY) N:o 2681/83(3), sellaisena kuin se on viimeksi muutettuna asetuksella (ETY) N:o 1685/90(4), 2 artiklan 3 kohdassa määritellään rehuihin lisääminen tuotantotuen saamista varten; tuki voidaan maksaa, kun öljysiemenet on lisätty rehuihin, toisin sanoen jalostettu ja sekoitettu eläinten rehun tekemiseksi ilman öljyn poistamista; nykyisistä kielitoisinnoista puuttuu selvyys niiden tuotteiden vähimmäismääristä, joiden kanssa öljysiemenet on sekoitettava tuotantotuen saamiseksi; tämä kohta olisi selvennettävä; olisi tarkennettava, että tuen saamiseksi tuotteet on jalostettava peruuttamattomasti ja siten, että niille ei enää voi hakea muuta tukea, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2681/83 2 artiklan 3 kohta seuraavasti:
"3 'lisäämisellä`: ennen toimenpidettä tai sen jälkeen ilman öljyn poistamista jauhettujen tai rouhittujen öljysiementen sekoittamista vähintään yhden muun tuotteen kanssa eläinten rehun valmistamiseksi. Jalostuksessa siementen on menetettävä tunnistettavuutensa siten, että toimivaltainen viranomainen voi varmistua siitä, että tällä tavoin jalostetuille siemenille ei voida enää hakea uutta tukea."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1990.

Labels: 12
17
19
6